Sjokoladeplaatkoek sonder eiers
JY LEES NOU Sjokoladeplaatkoek sonder eiers
Uitgawe 6 September 2019
Ekonomies, blitsig en flatervry. Vir groot partytjies sit ek sommer twee plaatkoeke op mekaar met 'n lekker vulsel, soos karamelmousse. Dan lewer die resep maklik 40-50 porsies.
Voorverhit die oond tot 180 °C en smeer 'n standaardoondpan liggies met olie. Voer uit met bakpapier en smeer weer. Meng die droë bestanddele in 'n voedselverwerker. Voeg die water, olie, asyn en vanieljegeursel by en pols tot 'n gladde beslag.
Giet in die oondbak, smeer gelyk en bak 20 minute lank, of tot 'n toetspen skoon van die middel van die koek uitkom. Laat in die pan afkoel en versier met botterversiersel, gekookte kondensmelk of geklopte ganache en sjokoladekrulle (soos op die foto).